Jonavos žydų genocido vieta

Jonavos žydų genocido vieta  – Jonavos žydų masinio sušaudymo (genocido) vieta, esanti netoli Jonavos esančiame Girelės miškelyje. Žudynes įvykdė hitlerininkai.

 Istorija 
1893 m. Jonavoje iš 3350 gyventojų 3069 – žydai (92 % gyv.).

Antrojo pasaulinio karo metais iš Jonavos į Giraitės (Girelkos) miškelį buvo suvaryta gausi žydų bendruomenė. 1941 m. rugpjūčio 14 d. miškelyje (apie 1,5 km į šiaurės rytus nuo Jonavos centro) buvo sušaudyti 552 žydai (497 vyrai ir 55 moterys).

Vėliau buvo įrengtas atminimas, kasmet rengiami minėjimai, mitingai (pvz., 2004 m. rugsėjo 23 d. Girelėje vyko mitingas, skirtas žydų genocido dienai atminti, į kurį atvyko kraštiečiai žydai)Jonavos krašto muziejaus informacija .

 Taip pat skaitykite 
 Jonavos getas

Šaltiniai

Nuorodos
 Apie žydus Jonavoje 

Kategorija:Jonavos istorija
Kategorija:Žydų kapinės Lietuvoje
Kategorija:Jonavos rajono kapinės